da da nl da da da da da da is da da da da en da de da en da en en it en da da sv da da en da da da da da it fr da da en sv da en de da da da da da da da da da ca da da da da da da da da da da da da da da da da da da da da da da sv da da da de da da da da da da da en da da da da da da da da da da da da da da da da da da da da zh en fa da da da en fr da ms nb nb nl eu ta ro nl da da da da
DM’s sejeste atlet hedder Malene - GymDanmark
Hvad søger du efter? Søg
Kurser til børn og familie
DM Ugen 2022 – Én by, 29 idrætter og 100 medaljesæt
Disciplin: Funktionel Fitness, stiller op i scaled (let øvet)
For knap 10 måneder siden var Malene Skørbæk Madsen stadig i et hårdt kemoforløb. Men i weekenden stiller hun op til Functional Fitness Challenge til DM-Ugen. ”Jeg håber, det kan være med til at inspirere andre i samme situation,” siger hun.
Når man ser smilende og sprudlende 35-årige Malene Skørbæk Madsen, er det ikke kræft og kemo, man først tænker på.
Men det er ikke mere end 10 måneder siden, hun afsluttede et hårdt kemoforløb, der havde strakt sig over fem måneder. Forinden havde hun fået fjernet begge sin bryster, efter hun fik konstateret brystkræft i januar 2021.
”Jeg havde da aldrig forestillet mig, at jeg skulle stille op til en konkurrence. Og jeg vil gerne indrømme, at jeg er stolt,” siger Malene, som stiller op i Functional Fitness Challenge sammen med makkeren Sidsel Hjære Johansen.
De skal konkurrere i rækken ”scaled”, som er let øvede, og for dem begge, er det første gang, de stiller op.
Som tidligere springgymnast er Malene i besiddelse af et stort konkurrencegen, og udover at det har været en overvindelse overhovedet at stille op til en konkurrence, så skal hun også være i, at hun og makkeren måske ikke er blandt de bedste.
”Det er en kæmpe sejr for mig at stille op. Men jeg er meget konkurrencepræget, og tidligere ville jeg aldrig have stillet op, hvis jeg ikke var sikker på at havne i top 3. Men nu fokuserer jeg i stedet på, hvor langt jeg er nået, og så må vi se, hvordan konkurrencen forløber,” siger Malene, som begyndte at træne i slutningen af sit kemoforløb, hvor hun kom med på holdet ”Krop og kræft” inden sin sidste kemobehandling.
”Det er et krav for at være med, at man er i et aktivt kemoforløb, men jeg havde det simpelthen så skidt, at jeg først kunne starte i sidste sekund,” fortæller hun.
Herfra begyndte Malene sin træningsrejse, som hun efter eget udsagn aldrig havde klaret uden kæresten Tommy Samuelsen, som har været hendes coach og klippe hele vejen. Han kontaktede hende på Instagram, da hun begyndte at dele sine tanker om sin sygdom og træning. Han havde mistet sin mor til kræft, og tilbød at hjælpe Malene med træningen. Og de startede helt stille ud med en svømmetur…
”Ens krop bliver jo helt nedbrudt efter sygdom og kemo. Jeg var så frustreret, fordi jeg var banket helt ned og ingenting kunne, og jeg følte faktisk, at min krop svigtede mig. Tommy har været der og støttet mig hele vejen og skubbet til mig på de rigtige tidspunkter. Og i dag tænker jeg, at det faktisk er helt fantastisk, hvad kroppen er i stand til,” siger Malene, som i forløbet også er blevet kæreste med Tommy.
Han stiller også op i konkurrencen, og Malene er klar til at heppe, når han er i aktion fredag. Søndag er det Malene og makkeren Sidsels tur, og selvom det måske ikke ender med medaljer, så har Malene allerede vundet.
Hun er ikke i tvivl om, hvad træning gør for hendes liv, og hun håber, at hendes forløb kan inspirere andre.
”Jeg får stadig medicin og har mange bivirkningerne. Derudover slås jeg også med eftervirkningerne af en hjernerystelse. Men motion hjælper bare. Min træning giver mig styrke og en god søvn, og så hjælper det mig også mentalt. Og selvom man har ondt, hjælper det at holde kroppen i gang. Det er også det, mine læger har sagt hele tiden: Bliv ved, bliv ved!.
Sådan gik Malene til DM i Funktionel Fitness
I sidste heat bliver Malene og Sidsel nr. 3 ud af 5, og slutter samlet som nr. 13.
Læs mere om Funktionel Fitness Scaled her
Læs DRs artikel om Malene her
Bor i Svenstrup i Nordjylland
Er tidligere springgymnast i AIG Aalborg
Har danset i mange år
Læs alt om de fire gymnastikdiscipliner, der er med i DM-Ugen
Læs om Benjamin Salo Kjær (trampolin)
Læs om Michelle Vitting Lauritsen (idrætsgymnastik)
Læs om Camilla Raouf Wolfsberg (TeamGym)
Læs om Oliver Weigelt og Mads Bak Rønberg (Functional Fitness Challenge)
Følg med på GymDanmarks Instagram
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Fristen for at opstille til GymDanmarks frivillige enheder er ved at udløbe 6. september 2022
Gå på opdagelse i vores uddannelser og kurser
Nyheder om hvad der rører sig i gymnastikkens verden og informationer om kurser, uddannelse og billetsalg til vores events kommer til din indbakke ugenligt.
Når du tilmelder dig, giver du dit samtykke til at GymDanmark må sende ugentlige nyhedsbreve (GymNyt).
Du kan til enhver tid tid afmelde dig igen. Du afmelder ved at klikke afmeld nederst i nyhedsbrevet.
Tilmeld dig GymNYT –
Vi holder dig opdateret ugentligt
+ 45 4326 2601
Reg. & Kontonr.: 4180 3119119022